ธนชาตชี้บริษัทไทยจ้องซื้อกิจการตปท.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

น.ส.พิมพ์ผกา นิจการุณ หัวหน้าฝ่ายวิเคราะห์หลักทรัพย์ บริษัทหลักทรัพย์ (บล.) ธนชาต ให้สัมภาษณ์นิตยสาร Asia Money ว่า สภาพคล่องทางการเงินที่อยู่ในระดับสูง และความคาดหวังในเชิงบวกต่อการไหลเข้าของกระแสเงินสดในอนาคต จะผลักดันให้บริษัทขนาดใหญ่ของไทยเข้าลงทุนซื้อกิจการในต่างประเทศในปี 2554 และจะเป็นปีที่ดีสำหรับตลาดหุ้นอีกด้วย 
“บริษัทยักษ์ใหญ่ที่มีเงินสดจำนวนมากของไทยหลายบริษัทเป็นไปได้ที่จะลงทุนซื้อกิจการในต่างประเทศเพิ่มขึ้นในปี 2554 นี้ และเชื่อว่าประเทศในอาเซียนเป็นเป้าแรกที่บริษัทไทยจะเข้าไปลงทุนซื้อกิจการ”
น.ส.พิมพ์ผกา คาดว่า กลุ่มบริษัท ปตท. (PTT) และบริษัท ปูนซิเมนต์ไทย (SCC) กำลังมองหาโอกาสที่จะลงทุนซื้อกิจการในต่างประเทศ